stanford-oval/wikipedia huggingface dataset:
Abyin ulus
Aiheesta muualla

Abyin ulusin kartta
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
ASD Perugia Calcio

ASD Perugia Calcio on italialainen jalkapalloseura, joka perustettiin vuonna 1905. Sen kotistadion on Stadio Renato Curi, joka sijaitsee Perugiassa. Joukkue pelaa Italian kolmanneksi korkeimmalla sarjatasolla, Serie C:ssä kaudella 2023–2024. Perugia on pelannut Serie A:ssa yhteensä 13 kautta, viimeksi kaudella 2003–2004.
Historia

Joukkue aloitti toimintansa nimellä AC Perugia, kun joukkueet US Fortebraccio ja Libertas yhdistyivät. Se pelasi ensimmäisen kerran nykyisellä Serie C -tasolla kaudella 1927–1928. Joukkue nousi lopulta Serie B:hen kaudella 1933–1934. Italian pääsarjaan Serie A:han se nousi ensimmäisen kerran kaudeksi 1975–1976.
Joukkue koki myöhemmin kauden 2004–2005 jälkeen taloudellisia vaikeuksia ja vaihtoi omistajaa. Uuden omistajan myötä joukkue nimitettiin Perugia Calcioksi ja se jatkoi toimintaansa Serie C:ssä. Perugia ehti pelata yhteensä viisi kautta Italian kolmanneksi korkeimmalla sarjatasolla, kunnes kauden 2009–2010 jälkeen se koki toistamiseen taloudellisia vaikeuksia. Oikeudenkäynnin jälkeen joukkue pudotettiin Italian viidenneksi korkeimmalle tasolle Serie D:hen, jossa se aloitti kaudella 2010–2011. Kaudesta 2014–2015 Perugia on pelannut Serie B:ssä.
Saavutukset

Coppa Piano Karl Rappan: 1978
UEFA Intertoto Cup: 2003
Entisiä pelaajia

| --- | --- |
 1970-luku  Paolo Rossi (1979–1980) 1980-luku  Fabrizio Ravanelli (1986–1989)   Angelo Di Livio (1987–1989) 1990-luku  Marco Materazzi (1995–1998)   Gennaro Gattuso (1996–1997)   Milan Rapaić (1996–2000)   Müller (1997)   Mika Lehkosuo (1998–1999)   Hidetoshi Nakata (1998–2000)   Zé Maria (1998–2004)   Iván Kaviedes (1999)   Ibrahim Ba (1999–2000)   Dmitri Alenichev (1999–2000) :  2000-vuosikymmen  Fabio Liverani (2000–2001)   Ahn Jeong-hwan (2000–2002)   Manuele Blasi (2000–2002)   Zisis Vryzas (2000–2003)   Traianos Dellas (2001–2002)   Rahman Rezaei (2001–2003)   Fabio Grosso (2001–2004)   Christian Obodo (2001–2004)   Óscar Córdoba (2002)   Andrea Caracciolo (2002–2003)   Fabrizio Miccoli (2002–2003)   Sebastiano Rossi (2002–2003)   Željko Kalac (2002–2005)   Ferdinand Coly (2003–2005)   Al-Saadi al-Gaddafi (2003–2005)   Paul Codrea (2004)   Franco Brienza (2004)   Marcelo Zalayeta (2004)   Salvatore Fresi (2004)
Aiheesta muualla

Kotisivu (Arkistoitu – Internet Archive) (italiaksi)
Maestro

Maestro voi tarkoittaa seuraavia:
kapellimestari
kunnioittava nimitys taitavalle tekijälle tai osaajalle (erityisesti musiikissa ja taiteissa käytetty)
Maestro, ohjelmisto ja ohjelmistotalo
Maestro, pankkikortti Mastercard-järjestelmässä
Maestro, entinen ravintolaviihde- ja karaokeohjelmisto
Maestro 31, purjevenemalli
Maestro – tikusta asiaa, televisiosarja
Maestro, Bradley Cooperin ohjaama elokuva vuodelta 2023
henkilöitä:
Mía Maestro (s. 1978), argentiinalainen näyttelijä
Maestro Piero (n. 1300–1351), italialainen säveltäjä
Maestro (s. 1980), yhdysvaltalainen tuottaja (oik. Vaushaun Brooks).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maestro”, voi hakea sivunnimihaulla, laajalla sivunnimihaulla tai tekstihaulla.
Maestro Piero

Maestro tai Magister Piero oli italialainen trecenton säveltäjä, joka tunnetaan lähinnä madrigaaleistaan. Hän syntyi todennäköisesti ennen vuotta 1300. Hän saattoi olla kotoisin Assisista, ja hänen tiedetään työskennelleen Milanossa ja Veronassa [[Viscontin ja della Scalan sukujen palveluksessa. Lisäksi hän saattoi olla Padovassa. Hän ilmeisesti osallistui Giovanni da Cascian ja Jacopo da Bolognan kanssa kilpailuun saman tekstin säveltämisestä madrigaaliksi vuonna 1349 tai myöhemmin.
Maestro Pieron vaiheista vuoden 1351 jälkeen ei ole mitään tietoa. Hän kuoli mahdollisesti mustassa surmassa.
Aikalaisistaan Maestro Pieron erottaa kaanonin yleinen käyttö. Hänen madrigaalinsa ovat vanhimpia säilyneitä madrigaaleja, jotka ovat kaanonin muodossa. Madrigaalit on kahdelle äänelle, ja kaikkiaan niitä on säilynyt kuusi. Maestro Piero sävelsi myös kaksi caccea kolmelle äänelle. Hänen nimiinsä on laitettu lisäksi kaksi muuta caccea niiden tyylin perusteella. Kaikki teokset, jotka tehdään Maestro Pieron säveltämiksi, ovat Biblioteca Nazionale Centrale di Firenzessä, ja kaksi hänen nimiinsä laitettua caccea on säilynyt Rossi Codexissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maestro Piero
2-etoksietanoli

| 2-etoksietanoli |
| --- | --- |

Tunnisteet
CAS-numero:  110-80-5
PubChem CID:  8076
SMILES:  CCOCCO
Ominaisuudet
Molekyylikaava:  C4H10O2
Moolimassa:  102,13 g/mol
Sulamispiste:  -70 °C
Kiehumispiste:  135 °C
Tiheys:  0,931 g/cm3
Liukoisuus veteen:  Liukenee veteen
2-etoksietanoli (C4H10O2) eli etyylisellosolvi tai etyleeniglykolimonoetyylieetteri on alkoholeihin ja eettereihin kuuluva orgaaninen yhdiste. Yhdistettä voidaan käyttää liuottimena.
Ominaisuudet, valmistus ja käyttö

Huoneenlämpötilassa 2-etoksietanoli on väritöntä nestettä. Yhdiste liukenee erittäin hyvin veteen ja lisäksi useisiin orgaanisiin liuottimiin, esimerkiksi etanoliin, dietyylieetteriin ja asetoniin. Aine ärsyttää hengitysteitä ja ihoa. Sen on havaittu olevan teratogeenistä.
2-etoksietanolia valmistetaan etanolin ja etyleenioksidin reaktiolla.
2-etoksietanolia käytetään esimerkiksi hartsien, maalien, lakkojen, kumien, pinnoitteiden ja selluloosanitraatin liuottimena. Teratogeenisuuden vuoksi 2-etoksietanoli on pyritty korvaamaan muilla liuottimilla. Yhdistettä käytetään myös muiden yhdisteiden valmistuksen lähtöaineena.
1700-luku eaa.

1700-luku eaa. oli vuosisata, johon kuuluivat vuodet 1799–1700 eaa.
| --- | --- |
Vuosisadat: 1800-luku eaa. · 1700-luku eaa. · 1600-luku eaa.
Vuosikymmenet: 1800-luku eaa. · 1790-luku eaa. · 1780-luku eaa. · 1770-luku eaa. · 1760-luku eaa. · 1750-luku eaa. · 1740-luku eaa. · 1730-luku eaa. · 1720-luku eaa. · 1710-luku eaa. · 1700-luku eaa. · 1690-luku eaa.
Tärkeitä tapahtumia

1786 eaa. – Egypti: Kuningatar Sobekneferun kuolema. 12. dynastian loppu. 13. dynastian alku. 14. dynastian alku.
Tärkeitä henkilöitä

Hammurabi, Babylonian valtakunnan hallitsija.
Maewo

Maewo
Maewon sijainti Vanuatussa
| --- | --- |
Muut nimet:  Aurora
Sijainti:  Penama Vanuatu
Korkein kohta:  795  m 
Pinta-ala:  260 km² 
| --- | --- |
Asukasluku:  3 663
muokkaa - muokkaa wikitekstiä - muokkaa Wikidataa
Maewo (tunnetaan myös nimellä Aurora) on saari Penaman maakunnassa Vanuatussa Tyynellämerellä. Sen pinta-ala on noin 260 neliökilometriä, ja se sijaitsee noin 105 kilometriä Espiritu Santolta itään. Saaren asukasluku oli noin 3 700 vuoden 2016 väestönlaskennan mukaan. Metsäinen ja rehevä Maewo on tuliperäinen, ja sen korkein kohta sijaitsee 811 metriä merenpinnan yläpuolella. Saaren keskimääräinen vuosittainen sademäärä on noin 2 500 milimetriä, ja sen luoteisosassa on kiitotie.
Markkinaosuus

Markkinaosuus tarkoittaa yrityksen tai sen tuotteen myynnin osuutta määritellyllä ajanjaksolla verrattuna kaikkien kilpailijoiden yhteenlaskettuun myyntiin. Markkinaosuus mainitaan prosentteina. Markkinaosuutta voidaan mitata myytyjen yksiköiden tai myynnin rahallisen arvon mukaan.
Agentti Cody Banks

| Agentti Cody Banks> Agent Cody Banks |
| --- | --- |

Ohjaaja:  Harald Zwart
Käsikirjoittaja:   Ashley Miller  Zack Stentz  Scott Alexander  Larry Karaszewski 
Tuottaja:   David C. Glasser  Andreas Klein  David Nicksay  Guy Oseary  Dylan Sellers 
Säveltäjä:  John Powell
Kuvaaja:  Denis Crossan
Leikkaaja:  Jim Miller
Pääosat:   Frankie Muniz  Hilary Duff  Angie Harmon  Arnold Vosloo  Cynthia Stevenson  Daniel Roebuck  Harry Van Gorkum  Keith David  Martin Donovan 
Valmistustiedot
Valmistusmaa:   Yhdysvallat  Kanada 
Tuotantoyhtiö:   Metro-Goldwyn-Mayer  Splendid Pictures Inc. 
Levittäjä:  Metro-Goldwyn-Mayer Netflix
Kesto:  102 min
Alkuperäiskieli:  englanti
Seuraaja:  Agentti Cody Banks 2 (Agent Cody Banks 2)
Aiheesta muualla
IMDb 
Elonet
AllMovie
Infobox OKNimi-testi OK: 
Agentti Cody Banks (Agent Cody Banks) on yhdysvaltalainen elokuva, joka julkaistiin vuonna 2003. Elokuvan ohjasi Harald Zwart ja sitä tähdittää Agentti Cody Banksin roolissa 15-vuotias Frankie Muniz.
Juoni

Cody Banks asuu äitinsä (Cynthia Stevenson) ja isänsä (Daniel Roebuck kanssa. Hänellä on paljon Bond-tyylisiä agenttitarvikkeita kuten: BMW:n rullalauta, suihkumoottorikäyttöinen lumilauta, urheiluauto ja röntgenlasit. Agentti Cody Banks on nukkuva CIA:n agentti joka otetaan käyttöön koska häntä tarvitaan tekemään tuttavuutta Natalie Connorsin (Hilary Duff) kanssa jonka isä on tiedemies tohtori Connors (Martin Donovan). Isä on kahden konnan Brinkmanin (Ian McShane) ja Molayn (Arnold Vosloo) vankina, ja he yrittävät saada haltuunsa tohtorin tiedot. Hän on löytänyt nanoteknologiasta bugin jolla saa nano-botit syömään Yhdysvaltojen satellittienohjausjärjestelmän.
Rooleja

| 0 | 1 | 2 |
| --- | --- | --- |
|  Frankie Muniz  | … |  Cody Banks   |
|  Hilary Duff  | … |  Natalie Connors   |
|  Angie Harmon  | … |  Ronica Miles   |
|  Keith David  | … |  CIA johtaja   |
|  Cynthia Stevenson  | … |  rouva Banks   |
|  Daniel Roebuck  | … |  herra Banks   |
|  Arnold Vosloo  | … |  Molay   |
|  Ian McShane  | … |  Brinkman   |
|  Hammond  | … |  Earl Darrell   |
|  Martin Donovan  | … |  tohtori Connors   |
|  Marc Shelton  | … |  agentti   |
|  Chris Gauthier  | … |  agentti   |
|  Harry Van Gorkum  | … |  kaksois agentti   |
|  Connor Widdows  | … |  Alex Banks   |
|  Andy Thompson  | … |  CIA avustaja   |
|  Andrew Johnston  | … |  vainoharhanen agentti   |
|  Benjamin Ratner  | … |  McAllister   |
|  Stephen E. Miller  | … |  armeijan eversti   |
|  Miriam Smith  | … |  kyyninen agentti   |
|  Alexandra Purvis  | … |  Amy     |
Lähde:
Markkinat

Wikisanakirjassa on tähän liittyviä sananselityksiä:   ja .
Markkinat tai markkina voi tarkoittaa seuraavia:
markkinat, usein väliaikainen myyntitapahtuma, johon kokoontuu useampia kauppiaita
taloustieteessä markkinat viittaa hyödykkeen tai tuotannontekijän hinnanmääräytymisen prosessiin
Markkina, kylä Enontekiöllä
Markkina, osa Yykeänperän kylää Norjan Storfjordin kunnassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Markkinat”, voi hakea sivunnimihaulla, laajalla sivunnimihaulla tai tekstihaulla.
László Bíró

Bíró vuonna 1978.
László József Bíró (unkarilaisella ääntämyksellä: [ˈbiːroː]; unkariksi: Bíró László József) (29. syyskuuta 1899 Budapest, Itävalta-Unkari – 24. lokakuuta 1985) oli nykyaikaisen mustekynän keksijä.
Bíró esitteli ensimmäisen version uudenaikaisesta kuulakärkikynästä vuonna 1931 pidetyssä Budapestin maailmannäyttelyssä.
Markkinaselluloosa

Markkinaselluloosa on selluloosaa, jota selluloosaa valmistava tehdas ei anna samaan yhtiön sisällä paperin tai kartongin valmistukseen tai myy yhtymän sisäisillä kaupoilla saman konsernin muille yrityksille tai yhteistyökumppanin yrityksille. Koska selluloosan hinta vaihtelee jyrkästi, on monissa paperiteollisuusyhtymissä hintariskiä jaettu siten, että osa selluloosasta tuotetaan itse omaa tuotantoa varten ja osa ostetaan tai myydään.
On olemassa myös kahden tai useamman paperiteollisuusyhtiön yhteisyrityksiä, joilla ei ole omaa selluloosan jatkojalostusta paperiksi tai kartongiksi, vaan ne tuottavat selluloosaa ensisijaisesti omistaville emoyrityksilleen ja toissijaisesti myyntiin markkinaselluloosaksi. Tällainen selluloosaa valmistava yhteisyritys on esimerkiksi UPM-Kymmenen ja Metsäliitto-konsernin Metsä-Botnia.
László Csatáry

László Csatáry (4. maaliskuuta 1915 Mány, Itävalta-Unkari – 10. elokuuta 2013 Unkari) oli unkarilainen poliisi, jota syytettiin osallisuudesta holokaustiin toisen maailmansodan aikana. Hänen väitetään avustaneen 15 700 juutalaisen karkotusta Auschwitzin keskitysleiriin vuonna 1944.
Csatáry työskenteli vanhempana konstaapelina Unkarin Tšekkoslovakialta miehittämässä Košicessa (nykyisin Slovakiaa). Vuonna 1948 hänet tuomittiin poissaolevana Tšekkoslovakiassa kuolemaan. Hän oli paennut Kanadaan, jossa hän työskenteli taidekauppiaana vuoteen 1995. Paljastuttuaan hän menetti Kanadan kansalaisuuden, ja hän pakeni Unkariin.
Csatáry löytyi heinäkuussa 2012 Unkarin pääkaupungista Budapestista. Sotarikoksista epäiltyjä etsivän Simon Wiesenthal -keskuksen mukaan hän oli asunut viimeiset 17 vuotta Budapestissa täysin avoimesti. Esimerkiksi posti tuli hänelle kotiin oikealla nimellä.
98-vuotias Csatáry asetettiin syytteeseen kesäkuussa 2013 osallisuudesta yli 10 000 juutalaisen karkottamiseen keskitysleirille toisen maailmansodan aikana. Csatáry itse kiisti syytteet. Hän kuoli elokuussa 2013 keuhkokuumeeseen ennen oikeudenkäyntiä.
Alaskan tie

Alaskan tie kartalla
Alaskantien rakentamista vuonna 1942.

Alaskan tie (engl. Alaska Highway) on Dawson Creekistä (Brittiläinen Kolumbia, Kanada) Delta Junctioniin (Alaska, Yhdysvallat) johtava tie, joka rakennettiin toisen maailmansodan aikana vuosina 1941–1942. Se on 2 451 kilometriä pitkä. Tie kulkee muun muassa Whitehorsen (Yukon, Kanada) kautta.
Tie rakennettiin yhdistämään Alaskaan rakennetut lentokentät, joita käytettiin Lend-Lease-avun toimittamiseen Neuvostoliitolle. Rakentamiseen vaikutti myös pelko Japanin mahdollisesta maihinnoususta Alaskaan. Alaskaan ei olisi ilman tietä millään saatu tarpeeksi nopeasti joukkoja sitä puolustamaan. Suunnitteilla oli myös jatko Nomeen Beringinsalmen rannalle. Tien rakensivat Yhdysvaltain asevoimien rakennuskomppaniat.
Tie avattiin siviililiikenteelle vuonna 1948. Se on kokonaisuudessaan päällystetty ja auki ympäri vuoden.
Aiheesta muualla

Kuvia tai muita tiedostoja aiheesta Alaskan tie Wikimedia Commonsissa
Markkinasosialismi

Markkinasosialismi on eräänlainen talousjärjestelmä, jossa tuotantovälineet ovat yhteiskunnallisesti omistettuja markkinatalouden puitteissa. Tällaista järjestelmää varten on olemassa erilaisia ​​malleja, joihin yleensä osallistuvat osuuskunnat ja joskus yhdistelmä, johon kuuluu julkisia tai yksityisiä yrityksiä.
Kiinaa, Vietnamia sekä muita on kutsuttu markkinasosialistisiksi maiksi, mutta niitä voidaan pitää valtiokapitalistisina talouksina, joita hallitsevat kommunistiset puolueet. Jugoslaviaa pidettiin pitkään esimerkkinä markkinasosialismista, mutta kommunistinen puolue puuttui voimakkaasti sen talouden toimintaan, eikä esimerkiksi osavaltojen välistä kilpailua sallittu. Lisäksi Jugoslavian talouteen sisältyi markkinoille vieraita ominaisuuksia, kuten työläisten itsehallinto, joka lainasi oppejaan pikemminkin anarkismista kuin markkinoiden soveltamisesta sosialistiseen talouteen.
Varsinaisesti markkinasosialismin isä on Oscar Lange, joka yhdessä kapitalististen vastapuoltensa kanssa kävi väittelyn markkinamekanismien käytöstä sosialismissa 1930-luvulla.
Tästä onkin ottanut esimerkin markkinasosialismin ehkä tärkein edustaja John E. Roemer, joka kirjassaan A Future For Socialism kuvaa markkinoiden hallitsemaa tasa-arvoista yhteiskuntaa nykyaikaisen kansantaloustieteen keinoin.
Markkinasosialismia on haukuttu sekasikiöksi ja toisaalta vain askeleen päässä kapitalismista olevaksi järjestelmäksi. Se muistuttaakin paljon esimerkiksi Pierre-Joseph Proudhonin ajatusta kansanpankista, jota vastaan Karl Marx suuntasi ajatuksensa.
Makano

| Makano |
| --- | --- |
 Makano
 Koordinaatit: 12°40′40″N, 9°2′50″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  11 000
Infobox OKVirheellinen NIMI-arvo: 
Makano (myös Makono) on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin kaakkoisosassa 80 kilometriä Kitasta kaakkoon. Kunnassa on 11 000 ja kylässä 1 300 asukasta (vuonna 2009).
Makanon kunta rajoittuu pohjoisessa Kitan piirin Kassaron, Sébékoron ja Senkon, lännessä Sirakoron ja idässä Koulikoron alueen Katin piirin Nioumamakanan, Sobran ja Bossofalan kuntiin. Maisemaa leimaavat vuorijonot, laaksot ja tasangot. Pysyviä vesistöjä ei ole. Ilmasto on sudanilaistyyppinen.
Kuntaan kuuluu 15 kylää. Asukkaat ovat etupäässä fulbeja. Lisäksi on bambaroita, mandinkoja ja soninkeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, riisi ja puuvilla. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä, harjoitetaan käsityöammatteja ja pienimuotoista kaupankäyntiä.
Makar I

Makar I
Makar I (k. 16. huhtikuuta 1891) toimi Armenian katolikoksena vuosina 1885–1891). Hänen valintaansa edelsi parin vuoden aika, jolloin katolikosta ei ollut lainkaan. Lisäksi hänen valintansa oli poikkeuksellinen, sillä hän oli valitsijakokouksen asettamasta kahdesta ehdokkaasta vähemmän ääniä saanut, mutta silti Venäjän tsaari päätti valita hänet. Tämän vuoksi hän sai liikanimen "Tsaarin valinta". Hän oli kuitenkin toimessaan hyvä, ja hän oli tietyllä tavalla patriootti, pitäen kristillisyyttä armenialaisuuden ytimenä ja mieltäen kirkon ja kansan yhdeksi.
Makar kuoli 16. huhtikuuta 1891, ja häntä seurasi katolikoksena Mkrtitš Khrimian.
Markku Salminen

Markku Salminen nimisiä henkilöitä ovat muun muassa:
Markku Salminen (1947–2009), suomalainen oikeustieteen lisensiaatti ja Suomen poliisin ylijohtaja
Markku Salminen (1946–2004), suomalainen suunnistaja ja kestävyysjuoksija
Markku Salminen  (s. 1961) Helsingin ortodoksisen seurakunnan kirkkoherra
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Markku Salminen”, voi hakea sivunnimihaulla, laajalla sivunnimihaulla tai tekstihaulla.
Aikuinen nainen (albumi)

| 20 suosikkia – Aikuinen nainen Paula Koivuniemi |
| --- | --- | --- |

Kokoelmalevyn tiedot
 Äänitetty : 1978–1982
 Julkaistu: 1997
 Formaatti: CD-levy, C-kasetti
 Tyylilaji: Iskelmä
 Kesto: 70.28
 Levy-yhtiö: Fazer Records
Paula Koivuniemen muut julkaisut
| Parhaat 1996 | 20 suosikkia – Aikuinen nainen 1997 | Kuuleeko yö 1998 |
Aikuinen nainen on Paula Koivuniemen vuonna 1997 julkaistu kokoelma-albumi, joka sisältää 20 kappaletta hänen vuosina 1978–1982 levyttämistään kappaleista. Albumi on toinen Koivuniemen albumi 20 suosikkia -sarjassa. Ensimmäinen on Perhonen.  Albumin on julkaissut CD-levynä ja C-kasettina Fazer Records.
Kappaleet

Aikaan sinikellojen – 3.31  (1982)
On hän niin yksinäinen (Lady Sentimental) – 3.43  (1978)
Kapteeni Aika (U.F.O.) – 4.05  (1978)
Tummat silmät, ruskea tukka (Le coeur sommanbule) – 3.22  (1980)
Tullessa yön (Le Chateau de Sable) – 2.51  (1978)
Astun aurinkolaivaan (Tanti auguri) – 3.54  (1978)
Kesän vihreät lehvät (Green Leaves Of Summer) – 3.47  (1978)
Kulkea sain sateenkaareni päähän – 2.51  (1979)
Vie minut pois – 3.01  (1980)
Kuin poutasää – 3.47  (1981)
Sua vasten aina painautuisin – 2.57  (1978)
Sata kesää, tuhat yötä (Dancin' Shoes) – 4.03  (1981)
Ei tule toista kertaa – 3.13  (1981)
Laulut kun kuolevat – 3.10  (1980)
Kotikadun tunnelmaa – 3.54  (1982)
Luotan sydämen ääneen (Let Me Sing) – 3.31  (1982)
Meren taa – 3.44  (1980)
Romantiikkaa – 2.57  (1980)
Sheikki tai Don – 3.18  (1981)
Aikuinen nainen (Maledetta primavera) – 4.03  (1982)
Aiheesta muualla

20 suosikkia – Aikuinen nainen Suomen äänitearkiston tietokannassa[vanhentunut linkki]
Makan Dioumassi

| Makan Dioumassi> Henkilötiedot |
| --- | --- |
Koko nimi:  Makan Dioumassi
Syntynyt: 21. heinäkuuta 1972 (ikä 52) Pariisi, Ranska
Kansalaisuus:   Ranska
Koripalloilija
Pelipaikka:  Heittävä takamies
Pituus:  194 cm
Paino:  90 kg
Pelaajaura
Seurajoukkueet
1992–1993 1993–1994 1994–1995 1995–1997 1997–2000 2000 2000–2001 2001–2002 2002–2003 2003–2006 2006–2008:  Paris Basket Racing Saint-Brieuc Basket Tours Joué Basket Montpellier Paillade Basket Le Mans Sarthe Basket Pallacanestro Trieste Andrea Costa Imola CB Sevilla Hyères-Toulon Var Basket ASVEL Lyon-Villeurbanne Saba Battery
Maajoukkueet
:   Ranska
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Sydney 2000 |  |  |
Makan Dioumassi (s. 21. heinäkuuta 1972 Pariisi) on ranskalainen kilpauransa päättänyt koripalloilija.
Dioumassi pelasi urallaan Ranskan lisäksi Italiassa, Espanjassa ja Iranissa.
Ranskan miesten maajoukkueessa Dioumassi kuului olympiahopeaa Sydneyssä 2000 saavuttaneeseen joukkueeseen. Hän pelasi myös EM-kilpailuissa vuosina 2001 (Ranska kuudes) ja 2003 (neljäs).
Maeve Quinlan

Maeve Quinlan vuonna 2009.
Maeve Anne Quinlan (s. 16. marraskuuta 1964 Chicago) on yhdysvaltalainen näyttelijä ja entinen tennispelaaja. Hän näytteli vuosina 1995–2006 Kauniit ja rohkeat -sarjassa. Hänen roolihahmonsa oli Megan Conley. Kauniiden ja rohkeiden jälkeen Maeve siirtyi näyttelemään South of Nowhere -nimisessä draamasarjassa. Hänen huomattavin elokuvaroolinsa on Rhondan rooli rohkeista seksikohtauksistaan kohutussa Ken Parkissa.
Quinlan oli naimisissa näyttelijä Tom Sizemoren kanssa vuodet 1996–1999.
Quinlan pelasi tennisurallaan Ranskan avointen kaksinpelin pääsarjassa vuonna 1985.
Aiheesta muualla

Maeve Quinlan Internet Movie Databasessa. (englanniksi)
Adjuvantti

Adjuvantti (< lat. adjuvans < adiuvo ’auttaa’, vrt. adjutantti) tarkoittaa apuainetta, etenkin rokotteen ainesosaa, joka vahvistaa immuunivastetta. Kun rokotteessa annetaan antigeenin lisäksi adjuvantti, adjuvantti saa aikaan luontaisen immuniteetin reagoimisen ja paikallisen tulehdusreaktion. Nämä johtavat sytokiinien kuten interleukiini 12:n syntymiseen. Sytokiinit puolestaan edistävät T-lymfosyyttien kasvua ja erilaistumista (soluvälitteinen immuniteetti). Adjuvantilla pyritään saamaan aikaan muistisolujen muodostuminen (immunologinen muisti) eli vastustuskyvyn syntyminen rokotteen antigeeniä vastaan.